stanford-oval/wikipedia huggingface dataset:
The Impressions
Diskografia > Studioalbumit

1963: The Impressions
1964: The Never Ending Impressions
1964: Keep on Pushing
1965: People Get Ready
1965: One by One
1966: Ridin' High
1967: The Fabulous Impressions
1968: We're a Winner
1968: This Is My Country
1969: The Versatile Impressions
1969: The Young Mods' Forgotten Story
1970: Check Out Your Mind!
1972: Times Have Changed
1973: Preacher Man
1974: Finally Got Myself Together
1975: First Impressions
1975: Three the Hard Way
1976: Loving Power
1979: Come to My Party
1981: Fan the Fire
Tiina Tiainen

Tiina Tiainen (s. 16. lokakuuta 1995) on suomalainen jalkapalloilija, pelipaikaltaan keskikenttäpelaaja. Hän on edustanut Jyväskylän Pallokerhoa Ykkösessä kausina 2012–2016 ja Liigassa kaudesta 2017 alkaen. Hän on ennen kauden 2021 alkua pelannut Liigassa 80 ottelua ja tehnyt niissä yhdeksän maalia. Maaleistaan kaksi hän teki elokuussa 2019 vierasottelussa Tikkurilan Palloseuraa vastaan.
The New Age of Chaos

| The New Age of Chaos Vile |
| --- | --- | --- |

Studioalbumin tiedot
 Julkaistu: 23. syyskuuta 2005
 Tuottaja(t): Colin Davis
 Tyylilaji: death metal
 Kesto: 29.59
 Levy-yhtiö: Unique Leader Records
Vilen muut julkaisut
| Depopulate 2002 | The New Age of Chaos 2005 | Metamorphosis 2011 |
The New Age of Chaos on yhdysvaltalaisen death metal -yhtyeen Vilen kolmas studioalbumi. Se julkaistiin vuonna 2005 levymerkillä Unique Leader Records.
Kappaleet

Devour – 2.07
Deafening Silence – 4.45
The New Age of Chaos – 3.22
Suicide Warfare – 3.32
Sentenced to Live – 3.40
The Burning Shrines – 4.07
Ritual Decapitation – 3.43
Worldhunt – 3.05
Forlorn – 1.38 (instrumentaali)
Kokoonpano

Colin Davis – kitara, tuottaja, äänittäjä, miksaaja, masteroija
Juan Urteaga – laulu
Jack Gibson – bassokitara
Tyson Jupin – rummut
Kokoonpano > Vierailevat muusikot

J. J. Hrubovcak – soolokitara
Marc Pattison – soolokitara
Steev Esquivel – laulu (kappale ”The Burning Shrines”)
Arvostelut

Blabbermouth: 7.5/10
Imperiumi: 7/10
The Metal Observer: 8.5/10
Aiheesta muualla

The New Age of Chaos Discogsissa. (englanniksi)
Albumi The New Age of Chaos Encyclopaedia Metallum -sivustolla (englanniksi)
Trooppinen hirmumyrsky Pam

| Pam |
| --- | --- |
 13. maaliskuuta 2015
Nimettiin::  6. maaliskuuta 2015
Rantautui::  14. maaliskuuta 2015
Alin paine::  896 hPa
Kovin tuuli::  75 m/s
 Pamin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Trooppinen hirmumyrsky Pam Commonsissa 
Trooppinen hirmumyrsky Pam oli trooppinen sykloni, joka aiheutti laajoja tuhoja maaliskuussa 2015 Tyynenmeren lounaisosassa. Se iski lauantaina 14. maaliskuuta Vanuatulle. Tuhoalueen hajanaisuuden ja katkenneiden tietoliikenneyhteyksien takia tietoa vaurioista tuli hitaasti.
Pam luokiteltiin satelliittikuvien perusteella Saffirin-Simpsonin hurrikaaniasteikolla korkeimpaan eli 5. luokkaan. Sitä on verrattu vuoden 2013 taifuuni Haiyaniin.
Trooppinen musiikki

| Trooppinen musiikki |
| --- | --- |
Alkuperä:  salsa, merengue, vallenato, cumbia, bachata
Alkuperämaa:  Karibia
Kehittymisen ajankohta:  1940- ja 1950-luku
Tyypillisiä soittimia:  tres, piano, trumpetti, timbaalit, congarummut, bongorummut, marimba, syntetisaattori, rumpukone
Trooppinen musiikki on musiikkilajityyppi, jota käytetään musiikkiteollisuudessa erottamaan latinalainen musiikki karibialaisesta. Se käsittää espanjankielisiltä saarilta sekä Karibian rannikoilta lähtöisin olevaa musiikkia kuten salsaa.
"Trooppinen musiikki" sai alkunsa 1940- ja 1950-luvuilla, kun samanniminen termi luotiin kattamaan aivan kaikki musiikki hispanolilaisesta Karibiasta peräisin oleva musiikki kuubalaista musiikkia lukuun ottamatta, jolla oli oma kategoriansa ja markkinarakonsa amerikkalaisilla (sekä pienissä määrin eurooppalaisilla) musiikkimarkkinoilla. Myöhemmin 1900-luvulla tapahtuneen Kuuban vallankumouksen jälkeen trooppinen musiikki sai laajemman merkityksen ja alkoi korvaamaan lukuisia karibialaisia lajityyppejä kuten cumbiaa ja sonia sisämaan lajityypeistä kuten tejanosta ja norteñosta.
"Trooppinen musiikki" sisältää sekä eurooppalaisia (tres, piano, trumpetti ja timbaalit) että afrikkalaisia soittimia (congarummut, bongorummut ja marimba). Myöhemmin musiikkiin on liitetty mukaan myös nykyaikaisia soittimia kuten syntetisaattoria ja rumpukoneita.
Käännös suomeksi
Tor Jonsson

| Tor Jonsson> Henkilötiedot |
| --- | --- |
Syntynyt: 14. toukokuuta 1916 Lom, Gudbrandsdalen, Norja
Kuollut: 14. tammikuuta 1951 (34 vuotta) Oslo, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Tor Jonsson (14. toukokuuta 1916 Lom, Gudbrandsdalen, Norja – 14. tammikuuta 1951 Oslo, Norja) oli norjalainen kirjailija ja toimittaja.
Jonssonin kieli on konstailematonta. Hän asettui lapsuudenkokemustensa vuoksi vastarintaan talonpoikaisia arvoja vastaan. Hänen tuotantonsa antaa todisteen niistä mielialoista, jotka veivät hänet kuolemaan.
Aiheesta muualla

Kuvia tai muita tiedostoja aiheesta Tor Jonsson Wikimedia Commonsissa
The Last of Us (televisiosarja)

| The Last of Us |
| --- | --- |

Tyyli:   post-apokalypsi  draama  trilleri 
Luoja(t):   Craig Mazin  Neil Druckmann 
Perustuu:  Naughty Dogin pelisarjaan The Last of Us
Pääosissa:   Pedro Pascal  Bella Ramsey  Gabriel Luna 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  15. tammikuuta 2023 –
Tuotantokausia:  1
Jaksoja:  9
Tuotanto
Tuottaja(t):   Greg Spence  Cecil O'Connor 
Vastaava(t) tuottaja(t):   Asad Qizilbash  Carter Swan  Evan Wells  Rose Lam  Carolyn Strauss  Neil Druckmann  Craig Mazin 
Käsikirjoittaja(t):   Craig Mazin  Neil Druckmann 
Säveltäjä(t):   Gustavo Santaolalla  David Fleming 
Tuotantoyhtiö(t):   Sony Pictures Television  PlayStation Productions  Naughty Dog  Word Games 
Aiheesta muualla
Virallinen sivusto
IMDb 
The Last of Us on yhdysvaltalainen televisiosarja, joka perustuu vuonna 2013 julkaistuun samannimiseen videopeliin. Post-apokalyptiseen maailmaan sijoittuvassa sarjassa tyttärensä menettänyt Joel Miller päätyy suojelemaan teini-ikäistä Ellietä. Sarjan ovat käsikirjoittaneet Craig Mazin sekä The Last of Us -pelin käsikirjoittaja ja ohjaaja Neil Druckmann.
Sarja tilattiin marraskuussa 2020, ja sitä alettiin kuvata Kanadan Albertassa heinäkuussa 2021. Kuvaukset kestivät kesäkuuhun 2022 asti, ja sarja sai ensiesityksensä HBOn suoratoistopalvelussa HBO Maxissa 15. tammikuuta 2023. Ensimmäisellä tuotantokaudella on yhdeksän jaksoa, jotka pohjautuvat ensimmäisen The Last of Us -pelin ja sen Left Behind -lisäosan juoneen. Pääjuoni mukailee tarkasti videopeliä, mutta sarjaan on kirjoitettu useampia alkuperäisestä tarinasta poikkeavia sivujuonia.
Sarja on saanut hyvän vastaanoton. Sen on sanottu säilyttäneen videopelin tyylin ja tunnelman, mutta ”seisovan kuitenkin tukevasti omilla jaloillaan”. Sarjaa on kehuttu muun muassa näyttelijöistä, maskeerauksesta ja lavasteista. Tammikuussa 2023 sarjan ilmoitettiin saavan toisen kauden. Toisen tuotantokauden odotetaan saavan ensi-iltansa vuonna 2025. Sen tuotantoa viivästytti Hollywoodin käsikirjoittajien lakko 2023. Toinen tuotantokausi perustuu vuonna 2020 julkaistuun peliin The Last of Us Part II. Pelin tarina on niin pitkä, että sitä jatketaan vielä kolmannella tuotantokaudella.
Tuotanto

Sarjan on tuottanut HBO. Ensimmäisellä tuotantokaudella jokaisen jakson budjetti oli vähintään kymmenen miljoonaa dollaria. Pääosanäyttelijä Pedro Pascalille maksettiin jokaisesta jaksosta noin 600 000 dollaria. Sarjan ääniraidan on säveltänyt molempien pelien The Last of Us ja The Last of Us Part II musiikit tehnyt Gustavo Santaolalla.
Juoni

Vuonna 2003 mystinen loistauti cordyceps leviää kulovalkean tavoin väestöön, tartuttaen merkittävän osan ihmisistä ja muuttaen heidän toinen toistaan vaarallisimmiksi hirviöiksi. Kaksikymmentä vuotta myöhemmin ihmiskunta elää poliisidiktatuurin alla karanteenialueilla, tai itsenäisesti saastuneiden valtaamassa Yhdysvalloissa. Erään karanteenialueen asukas, salakuljettaja Joel saa tehtäväkseen viedä 14-vuotiaan tytön nimeltä Ellie diktatuuria vastaan taistelevien kapinallisten tukikohtaan, siellä selviää, että tämä on immuuni loisijalle.
Tuotantokaudet

| Kausi | Kausi | Jaksot | Ensiesitys (HBO Max)> Avausjakso | Ensiesitys (HBO Max)> Päätösjakso |
| --- | --- | --- | --- | --- |
|  | 1 | 9 | 15. tammikuuta 2023 | 12. maaliskuuta 2023 |
|  | 2 | 7 | 2025 | 2025 |
|  | 3 | ei tiedossa | ei tiedossa | ei tiedossa |
Rooleissa

Pääosien esittäjät Pedro Pascal ja Bella Ramsey. Videopeleissä hahmoja esittävät Troy Baker ja Ashley Johnson.
Jaksot > Ensimmäinen tuotantokausi

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | ”When You’re Lost in the Darkness” | Craig Mazin | Craig Mazin & Neil Druckmann | 15. tammikuuta 2023 |
| 2 | 2 | ”Infected” | Neil Druckmann | Craig Mazin | 22. tammikuuta 2023 |
| 3 | 3 | ”Long Long Time” | Peter Hoar | Craig Mazin | 29. tammikuuta 2023 |
| 4 | 4 | ”Please Hold My Hand” | Jeremy Webb | Craig Mazin | 5. helmikuuta 2023 |
| 5 | 5 | ”Endure and Survive” | Jeremy Webb | Craig Mazin | 12. helmikuuta 2023 |
| 6 | 6 | ”Kin” | Jasmila Žbanić | Craig Mazin | 19. helmikuuta 2023 |
| 7 | 7 | ”Left Behind” | Liza Johnson | Neil Druckmann | 26. helmikuuta 2023 |
| 8 | 8 | ”When We Are in Need” | Ali Abbasi | Craig Mazin | 5. maaliskuuta 2023 |
| 9 | 9 | ”Look for the Light” | Ali Abbasi | Craig Mazin & Neil Druckmann | 12. maaliskuuta 2023 |
Aiheesta muualla

Kuvia tai muita tiedostoja aiheesta The Last of Us (televisiosarja) Wikimedia Commonsissa
The Last of Us Internet Movie Databasessa (englanniksi)
Tim Hunter

| Tim Hunter |
| --- | --- |

Henkilötiedot
Koko nimi:  Timothy Robert Hunter
Syntynyt: 10. syyskuuta 1960 (ikä 64) Calgary, Alberta
Kansalaisuus:   Kanada
Jääkiekkoilija
Pelipaikka:  hyökkääjä
Maila:  oikea
Pituus:  188 cm
Paino:  92 kg
Pelaajaura
Pääsarjaura:  1980–1997
Seurat:  Nova Scotia Voyageurs (AHL) Birmingham Bulls (CHL) Oklahoma City Stars (CHL) Calgary Flames (NHL) Colorado Flames (CHL) Quebec Nordiques (NHL) Vancouver Canucks (NHL) San Jose Sharks (NHL)
NHL-varaus:  54. varaus, 1979 Atlanta Flames
Timothy Robert "Tim" Hunter  (s. 10. syyskuuta 1960 Calgary, Alberta) on uransa päättänyt kanadalainen jääkiekkoilija, pelipaikaltaan hyökkääjä. Hän pelasi urallaan 815 NHL-ottelua  neljässä eri seurassa. Pelitavaltaan hän oli kovaotteinen voimahyökkääjä. Hän ei myöskään kaihtanut tappeluita, josta osoituksena uran 3 146 jäähyminuuttia. Jokaisella pelaamaan kaudella hänelle tuomittiin vähintään 120 jäähyminuuttia, ennätyksenä 375 minuuttia kaudella 1988–1989 .
Ura

Hunter pelasi ennen NHL-uraansa juniorikiekkoa WHL-liigan Seattle Breakersissa kolmen kauden ajan. Atlanta Flames varasi hänet kolmannella kierroksella vuonna 1979 kaikkiaan 54. pelaajana. Juniorivuosien jälkeen kaudelle 1980–1981 Hunter siirtyi ensin AHL-liigan Nova Scotia Voyageursin joukkueeseen ja sieltä 17 pelin jälkeen loppu kaudeksi CHL-liigan Birmingham Bullsin joukkueeseen. Kausi 1981–1982 kului pääosin CHL:ssa Oklahoma City Stars joukkueessa, mutta Hunter pääsi myös kahden ottelun ajaksi opettelemaan NHL-kiekkoa Calgaryyn siirtyneen Flamesin riveihin. Kaudella 1982–1983 Hunter pelasi 16 ottelua Calgary Flamesin riveissä ja 46 ottelua farmijoukkueessa Colorado Flamesissa AHL:ssa. Syksystä 1983 lähtien hän kuului Flamesin runkopelaajiin ja viihtyi organisaatiossa yhdeksän kautta.
Kesällä 1992 Tampa Bay Lightning varasi hänet NHL:n laajennusvarauksessa vain myydäkseen hänet saman tien eteenpäin Quebec Nordiquesiin myöhemmin sovittavaa korvausta vastaan. Quebecissä Hunter pelasi noin puolet kaudesta 1992–1993 kunnes siirtyi 48 pelin jälkeen Vancouver Canucksiin. Vancouverissa hän viihtyi kevääseen 1996 asti, minkä jälkeen hän teki yksivuotisen sopimuksen San Jose Sharksin kanssa. Hunter lopetti uransa keväällä 1997. Kaikkiaan Hunter ylitti uransa aikana 20 tehopisteen rajan vain kahdesti. NHL:n pudotuspeleissä Hunter esiintyi 132 ottelussa joissa teki 5 maalia ja antoi 7 maaliin johtanutta syöttöä. Jäähyllä hän ehti istumaan 426 minuuttia.
Ura > Valmentajana

Pelaajauransa jälkeen Hunter on toiminut valmennustehtävissä. Vuosina 1997–2002 hän toimi Washington Capitalsin joukkueen apuvalmentajana ja tämän jälkeen viisi kautta San Jose Sharksin apuvalmentajana. Vuosina 2008–2011 Hunter toimi apuvalmentajana Torontossa ja palasi välivuoden jälkeen jälleen Washingtoniin. Vuosina 2014–2020 Hunter toimi WHL-joukkue Moose Jaw Warriorsissa päävalmentajana.
Aiheesta muualla

Tim Hunter Elite Prospects. Everysport Media Group AB. (englanniksi)
NHL.com
Troy Bolton

| Troy Bolton |
| --- | --- |

Näyttelijä(t):  Zac Efron
Ensi- esiintyminen:  High School Musical
Henkilötiedot
Koko nimi:  Troy Bolton
Ammatti:  opiskelija
Sukupuoli:  mies
Ikä:  17
Kotipaikka:  Albequerque
Suhteet
Muut sukulaiset:  Jack Bolton, isä
Tutut:  Gabriella Montez, tyttöystävä  Chad Danforth, hyvä ystävä Zeke Baylor , ystävä, Jason Cross, ystävä
Infobox OKVirheellinen NIMI-arvo: 
Troy Bolton on kuvitteellinen henkilö High School Musical -elokuvissa. Troy seurustelee Gabriella Montezin kanssa.
Koripallotähti Troy Bolton on luultavasti koko East High'n tunnetuin oppilas. Hän oli ensimmäinen, joka valittiin jo toisena lukiovuotenaan koulun edustusjoukkueeseen tässä lajissa. Sittemmin joukkuekaverit Wildcatsissa äänestivät hänet kapteenikseen. Boltonin paras kaveri on varakapteeni Chad Danforth, ja tämän kaksikon johdolla joukkue voitti ensimmäisen mestaruutensa moneen vuoteen. Troy on perinyt peliälynsä isältään Jack Boltonilta, joka oli kouluaikoinaan East High'n koripallotähti ja toimii Wildcatsien valmentajana. Kapteenin tehtävässä Boltonilta on toki vaadittu paljon muutakin kuin luontaista lahjakkuutta. Joukkue palasi huipulle hänen sisunsa ja johtajantaitojensa ansiosta.
Tyttö nimeltä Gabriella Montez sai Boltonin kiinnostumaan musiikkiteatterista. Koko East High oli ensin aivan ihmeissään, mutta Boltonin esiinnyttyä Kimallekaupunki-musikaalissa kaikkien oli pakko myöntää, että hänellä on myös uskomattomat laulunlahjat.
Viimeisenä lukiovuotenaan Troy Bolton on menestynyt loistavasti. Koripallojoukkue voitti mestaruuden toistamiseen. Bolton vaikutti ratkaisevasti myös kevätmusikaalin onnistumiseen. Hänellä oli jopa hyvät mahdollisuudet päästä Juilliardiin, kuuluisaan newyorkilaiseen esittävien taiteiden kouluun, mutta hän on menossa opiskelemaan Kalifornian yliopiston Berkeleyn kampukselle, jossa hänellä on opiskelun lisäksi mahdollisuus harrastaa sekä koripalloa että teatteria. Boltonin haaveammatti on pelinrakentaja. Hänen mottonsa on: "Kerran Wildcat, aina Wildcat". Troyn lempivärinsä on punainen. Luonteeltaan hän on ystävällinen ja huomaavainen.
| --- | --- |
Elokuvat: High School Musical | High School Musical 2 | High School Musical 3 | High School Musical 4
Hahmot: Troy Bolton | Gabriella Montez | Sharpay Evans | Ryan Evans | Taylor McKessie
Muuta: High School Musical: The Concert | High School Musical on Stage!
TsSKA

TsSKA tarkoittaa armeijan keskusurheiluseuraa.
TsSKA Dušanbe
TsSKA Kiova, tunnetaan nykyään nimellä FK Arsenal Kiova
TsSKA Moskova, Venäjä
TsSKA Sofia, Bulgaria
Timo Kökkö

| Timo Kökkö> Henkilötiedot |
| --- | --- |
Syntynyt: 14. toukokuuta 1927
Kuollut: 23. heinäkuuta 2015 (88 vuotta)
Kansalaisuus:  suomalainen
Timo Kökkö (14. toukokuuta 1927 – 23. heinäkuuta 2015) oli suomalainen luterilainen rovasti. Kökkö oli kotoisin Mouhijärveltä. Kökkö työskenteli Ylitorniolla kirkkoherrana 1966–1972 ja kristillisen kansanopiston johtajana. Vuonna 1973 Kökkö valittiin Tyrvään kirkkoherraksi. Kökkö kuului elämänsanalaiseen liikkeeseen ja toimi vuosina 1975–1981 Lestadiolaisten ylioppilaskodin hallituksen puheenjohtajana. Kökkö toimi yhteiskunnallisesti aktiivisesti ja toimi muun muassa kirkolliskokousedustajana (1974–1978 ja 1982–1988), Suomen kirkon pappisliiton puheenjohtajana sekä Suomen sotaveteraaniliiton hengellisen toimikunnan varapuheenjohtajana.
Timo Turpeinen

| Timo Turpeinen |
| --- | --- |
 Turpeinen esiintymässä kesäkuussa 2013.
Henkilötiedot
Koko nimi:  Timo Jukka Turpeinen
Syntynyt: 8. helmikuuta 1959 (ikä 65)
Kansalaisuus:  Suomi
Ammatti:  laulaja, lauluntekijä
Muusikko
Taiteilijanimi:  Turbo Turpeinen
Laulukielet:  suomi, englanti
Aktiivisena:  1979-
Tyylilajit:  rock, pop rock, iskelmä
Yhtyeet:  Blueshakers   Funky President   The Hepamamas   Timo Turpeinen Band   Timo Turpeinen & RootFood
Levy-yhtiöt:  Finnlevy   Musiikki-Fazer   AXR Music   WEA
  [ Muokkaa Wikidatassa ] [ ohje ]  
Timo Jukka Turpeinen (s. 8. helmikuuta 1959) on suomalainen laulaja ja lauluntekijä. Turpeinen keikkailee oman Timo Turpeinen Bandinsa kanssa soittaen erityisesti suomalaista iskelmää. Lisäksi hän on duetoinut vuosien ajan Sonja Lumpeen kanssa. Turpeisen tunnetuimpia kappaleita on alun perin Markku Blomqvistin vuonna 1977 levyttämä ”Liehuva liekinvarsi”. Turpeinen itse esitti tämän kappaleen ensimmäisen kerran vuonna 1991.
Timo Turpeinen lauloi 1970-luvun lopulla yhtyeessä nimeltä Funky President, jolta ilmestyi yksi englanninkielinen single. 1980-luvulla hän liittyi Bluesshakers-yhtyeeseen ja aloitti soolouransa vuonna 1989. Bluesshakers esiintyi myös Hymyhuulet-sarjassa nimellä The Hepamamas. Moulin Rougers -yhtyeessä tehtiin englanninkielistä musiikkia. Soolouralle Turpeinen lähti 1980-luvulla, jolloin hän levytti kaksi coverlevyä, Reissumiehen muistot (1989) ja Liehuva liekinvarsi (1991). 1990-luvulta lähtien Turpeinen on esittänyt omia laulujaan.
Turpeinen on tehnyt lauluja myös muille artisteille kuten Vicky Rostille.
Albumit

Reissumiehen muistot (1989)
Liehuva liekinvarsi (1991)
Timo Turpeinen (1992)
Kaikki liikkuu (1995)
Kun rakkaus saa asunnon (1996)
Kaikki palvoo (2000)
Virtaa (2005)
Albumit > Kokoelma-albumit

20 suosikkia – Liehuva liekinvarsi (1995)
20 suosikkia – Rikkaat ja köyhät (2001)
Aiheesta muualla

Kuvia tai muita tiedostoja aiheesta Timo Turpeinen Wikimedia Commonsissa
Timo Turpeisen sävellystuotanto Suomen äänitearkistossa (1901–1999)
Timo Turpeisen sanoitustuotanto Suomen äänitearkistossa (1901–1999)
Tiina Lindfors

| Tiina Lindfors> Henkilötiedot |
| --- | --- |
Koko nimi:  Tiina Tuulikki Lindfors
Syntynyt: 14. huhtikuuta 1958 (ikä 66) Helsinki
Kansalaisuus:  Suomi
Ammatti:  tanssija ja koreografi
Näyttelijä
Palkinnot
 Suomi-palkinto (1995)  Suomen Kulttuurirahasto (1999)  Svenska kulturfondenin palkinto (2005)  Kirkon kulttuuripalkinto (2011)  Pro Finlandia (2022) 
Aiheesta muualla
Viralliset kotisivut
IMDb
Elonet
Tiina Tuulikki Lindfors (s. 14. huhtikuuta 1958 Helsinki) on suomalainen tanssija-koreografi. Hän on yksi Tanssiteatteri Erin perustajista.
Lindfors valmistui ylioppilaaksi vuonna 1977. Hän oli Tanssiteatteri Jazz-Pointin tanssija 1980–1985 ja tanssija-koreografi 1985–1987. Lindfors kirjoitti vuosina 1976–1990 tanssikritiikkejä Turun Sanomiin. Vuonna 1989 hän oli vieraileva koreografi Kansallisbaletissa ja vuonna 1990 Estonia-baletissa.
Vuonna 1989 Lindfors perusti Tanssiteatteri Erin yhdessä Lassi Sairelan ja Eeva Soinin kanssa. Hän on tehnyt Erille yli 50 koreografiaa. Hän on esiintynyt 28 maassa noin 350 näytöksellä.
Lindfors sai Suomi-palkinnon yhdessä Tanssiteatteri Erin kanssa vuonna 1995. Lisäksi hän on saanut Suomen Kulttuurirahaston tunnustuspalkinnon vuonna 1999 ja Svenska kulturfondenin palkinnon vuonna 2005. Vuonna 2011 Lindfors sai Kirkon kulttuuripalkinnon tanssidraamasta Passio. Tasavallan presidentti myönsi hänelle Pro Finlandia -mitalin 2022.
Tiina Lindfors on arkkitehti Teuvo Lindforsin ja balettitanssija ja tanssikriitikko Irma Vienola-Lindforsin tytär. Hän on avoimesti lesbo. Lindfors työskenteli Setan historian ensimmäisenä toimistosihteerinä 1980-luvulla.
Aiheesta muualla

Lindfors, Tiina Tanka – Tanssin Tiedotuskeskus. Viitattu 26.1.2021.
Tulehdussolu

Tulehdussolut ovat elimistön tulehdusreaktioon liittyviä soluja, jotka eivät aiheuta itsessään tulehdusta. Tulehdussoluihin lasketaan neutrofiilit, eosinofiilit, lymfosyytit, plasmaselut, ja histosyytit. Tulehdussoluihin saatetaan katsoa kuuluviksi myös mastosyytit, basofiilit, Langerhansin solut, dermaalit dendrosyytit, fibrosyytit ja verihiutaleet.
Tommi Hyytinen

Tommi Hyytinen (s. 1977) on suomalainen käyrätorvensoittaja.
Hyytinen valitsi lapsena instrumentikseen alun perin trumpetin, mutta musiikkiopiston pääsykokeissa lautakunta katsoi käyrätorven hänelle sopivammaksi. Hän opiskeli myöhemmin Sibelius-Akatemiassa, Wienin musiikin ja esittävien taiteiden yliopistossa ja Salzburgin Mozarteumissa. Hän sai musiikin tohtorin arvonsa Sibelius-Akatemiasta vuonna 2009. Hänen tohtorintutkintonsa aiheena oli romantiikan ajan käyrätorvimusiikki, ja hän soitti periodi-instrumentein tohtorintutkintoonsa kuuluneessa konserttisarjassa.
Hyytinen on toiminut käyrätorvensoittajana Radion sinfoniaorkesterissa ja Suomalaisessa barokkiorkesterissa. Hän on myös esiintynyt monien suomalaisten orkesterien solistina ja kamarimuusikkona eri kokoonpanoissa muun muassa lukuisilla festivaaleilla sekä Suomessa että muualla. Hyytinen on kantaesittänyt uusina teoksina muiden muassa Atso Almilan, Tomi Räisäsen ja Kai Niemisen konsertot sekä Matthew Whittallin teoksen Northlands, Album for horn strings. Whittallin teoksesta tehty Alba Recordsin Northlands-levy tuli valituksi Yleisradion vuoden levyksi vuonna 2017. Levyllä Hyytinen soittaa Nils Schweckendiekin johtaman Radion sinfoniaorkesterin kanssa. Hyytinen on myös tehnyt soololevyjä Pilfink-levymerkillä ja levyttänyt Aleksei Ljubimovin sekä Sirkka-Liisa Kaakinen-Pilchin kanssa Alpha Recordsille Jan Ladislav Dusíkin Notturnon viululle, luonnontorvelle ja fortepianolle.
Hyytinen on opettanut Sibelius-Akatemiassa käyrätorven- ja luonnontorvensoittoa. Hän on pitänyt mestarikursseja Hannoverin musiikkiyliopistossa ja Mozarteumissa. Hänellä on lisäksi Pilates-ohjaajan koulutus. Hän kirjoitti käyrätorvensoittajille suunnatun teoksen Soiton ydin – Soittaminen kehon keskuksesta (2016) ja muillekin muusikoille suunnatun teoksen Soiva keho – Uusi metodi muusikoille kehon ja mielen harjoittamiseen (2018).
Tommi Jyry

| Henkilötiedot |
| --- | --- | --- | --- |
Syntymäaika: 16. elokuuta 1999 (ikä 25)
Syntymäpaikka: Helsinki, Suomi
Pelipaikka: keskikenttäpelaaja
Pituus: 170 cm
Seura
Seura: Petrolul Ploiești
Pelinumero: 6
Junioriseurat
2010–2016: HJK
Seurat
| Vuodet | Seura | O | (M) |
| 2017–2018 | HIFK | 27 | (1) |
| 2017 | → HIFK/2 | 2 | (0) |
| 2019–2021 | KuPS | 28 | (1) |
| 2021 | → SC KuFu-98 | 3 | (0) |
| 2022–2024 | FC Inter | 52 | (9) |
| 2024– | Petrolul Ploiești | 0 | (0) |
Maajoukkue
| 2013 | Suomi U15 | 1 | (0) |
| 2014 | Suomi U16 | 2 | (0) |
 Seurajoukkueuran tilastot kattavat vain kansalliset sarjat, päivitetty 6. helmikuuta 2024.  Maajoukkueuran tilastot päivitetty 28. tammikuuta 2022.
Tommi Jyry (s. 16. elokuuta 1999 Helsinki) on suomalainen jalkapalloilija, joka edustaa romanialaista FC Petrolul Ploieștia. Hän on pelipaikaltaan keskikenttäpelaaja.
Jyry on edustanut aikaisemmin HJK:ta ja kausina 2017–2018 Helsingin IFK:ta. Hän pelasi ensimmäisen Veikkausliigaottelunsa HIFK:n riveissä HJK:ta vastaan 12. syyskuuta 2017. Kaudella 2019 hän siirtyi Kuopioon KuPS:n riveihin ja oli voittamassa KuPS:n riveissä Suomen mestaruutta. Seuraava kausi 2020 meni Jyryn osalta pilalle harjoituksissa tapahtuneen loukkaantumisen vuoksi.